《琼花》
宋代·俞澹

因此琼花发，维阳胜洛阳。若无三月雨，占断一春香。

作者简介：金华人，流寓扬州，字清老。俞紫芝弟。志操修洁，一生不娶。滑稽谐谑，颇使酒。晓音律，能歌。晚年作《渔家傲》等词，山行歌之。一日见王安石，谓欲为浮屠，安石欣然为置度牒，约日祝发。既而见曰：“吾思僧亦不易为，公所送祠部，已送酒家偿酒债矣。”安石大笑。有《敝帚集》。